**projektas**

**reg. Nr. T-176**

**2.3. darbotvarkės klausimas**

**Pasvalio rajono savivaldybės taryba**

**Sprendimas**

**Dėl Pasvalio rajono savivaldybės tarybos 2010 m. gegužės 26 d. sprendimo Nr. T1-127 „Dėl Prekybos ir paslaugų teikimo Pasvalio rajono savivaldybės viešosiose vietose tvarkos aprašo patvirtinimo“ pakeitimo**

2020 m. rugsėjo d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 2 dalies 37 punktu, 18 straipsnio 1 dalimi, Lietuvos Respublikos rinkliavų įstatymo 132 straipsniu, Pasvalio rajono savivaldybės taryba nusprendžia

pakeisti Vietinės rinkliavos už leidimą prekiauti ar teikti paslaugas Pasvalio rajono savivaldybės viešosiose vietose nuostatų, patvirtintų Pasvalio rajono savivaldybės tarybos 2010 m. gegužės 26 d. sprendimu Nr. T1-127 „Dėl prekybos ir paslaugų teikimo Pasvalio rajono savivaldybės viešosiose vietose tvarkos aprašo patvirtinimo“ (su visais aktualiais pakeitimais), 5 punktą ir jį išdėstyti taip:

„5. Sumokėta vietinė rinkliava arba jos dalis Lietuvos Respublikos rinkliavų įstatymo 132 straipsnyje nustatytais atvejais grąžinama jos mokėtojui, jei jis Savivaldybės administracijai raštu pateikia motyvuotą prašymą dėl sumokėtos vietinės rinkliavos arba jos dalies grąžinimo per vieną mėnesį nuo jos sumokėjimo.“

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

parengė

Finansų skyriaus vedėja

Dalė Petrėnienė

2020-09-11, tel. 8 686 17726

Pasvalio rajono savivaldybės tarybai

**AIŠKINAMASIS RAŠTAS**

**Dėl Pasvalio rajono savivaldybės tarybos 2010 m. gegužės 26 d. sprendimo Nr. T1-127 „Dėl Prekybos ir paslaugų teikimo Pasvalio rajono savivaldybės viešosiose vietose tvarkos aprašo patvirtinimo“ pakeitimo**

**2020-09-11**

Pasvalys

**1. Problemos esmė.** Papildytas Lietuvos Respublikos rinkliavų įstatymas 132 straipsniu, kurio nuostatos reglamentuoja vietinės rinkliavos grąžinimą:

**„132 straipsnis. Vietinės rinkliavos grąžinimas**

Sumokėta vietinė rinkliava arba jos dalis grąžinama šiais atvejais:

1) kai sumokėta daugiau, negu nustatyta vietinės rinkliavos nuostatuose;

2) jeigu paslauga nesuteikta;

3) jeigu paslauga suteikta, bet pažeidžiant vietinės rinkliavos nuostatuose nustatytus šios paslaugos kokybės reikalavimus ir (ar) teikimo sąlygas.“

Pasikeitus teisės aktams reikalinga pakeisti Savivaldybės tarybos sprendimą, kad atitiktų galiojančius teisės aktus.

**2. Kokios siūlomos naujos teisinio reguliavimo nuostatos ir kokių rezultatų laukiama***.*

*Priimtas sprendimo projektas įtakos kriminogeninei situacijai ir korupcijai neturės****.***

**3. Skaičiavimai, išlaidų sąmatos, finansavimo šaltiniai.**

Papildomų lėšų nereikės.

**4. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta**

Priėmus sprendimo projektą, neigiamų pasekmių nenumatoma*.*

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti –** nereikia.

**6. Sprendimo projekto iniciatoriai –** Finansų skyrius.

**7. Sprendimo projekto rengimo metu gauti specialistų vertinimai ir išvados** – negauta.

PRIDEDAMA. Lyginamasis variantas, 2 lapai.

Finansų skyriaus vedėja Dalė Petrėnienė

**Lyginamasis variantas**

PATVIRTINTA

Pasvalio rajono savivaldybės tarybos

2010 m. gegužės 26 d. sprendimu Nr. T1-127

**VIETINĖS RINKLIAVOS UŽ LEIDIMĄ PREKIAUTI AR TEIKTI PASLAUGAS PASVALIO RAJONO SAVIVALDYBĖS VIEŠOSIOSE VIETOSE NUOSTATAI**

**I. BENDROSIOS NUOSTATOS**

1. Vietinė rinkliava už leidimą prekiauti ar teikti paslaugas Pasvalio rajono savivaldybės tarybos (toliau - Savivaldybės tarybos) nustatytose viešosiose vietose išdavimą yra Savivaldybės tarybos nustatyta privaloma įmoka rinkliavos mokėtojams, prekiaujantiems ar teikiantiems įvairias paslaugas nuo (iš) laikinųjų prekybos įrenginių, kioskų paviljonų, prekybai pritaikytų automobilių ar priekabų, lauko kavinių ir kt.

2. Vietinė rinkliava netaikoma;

2.1. asmenims, prekiaujantiems nuomojamose ir privačiose valdose (kai mokamas žemės arba žemės nuomos mokestis) bei prekyvietėse;

2.2. Savivaldybės biudžetinėms įstaigoms.

3. Rinkliavą moka fiziniai ir juridiniai asmenys.

**II. VIETINĖS RINKLIAVOS DYDŽIAI**

4. Vietinė rinkliava už leidimo prekiauti ar teikti paslaugas išdavimą (vieną vietą) Savivaldybės tarybos nustatytose viešosiose vietose:

4.1. Visoje Pasvalio rajono savivaldybės teritorijoje:

4.1.1. vienai parai – 5 Eur;

4.1.2. vienam mėnesiui – 15 Eur;

4.1.3. vieneriems metams – 58 Eur.

4.2. seniūnijoje:

4.2.1. vienai parai – 2 Eur;

4.2.2. vieną mėnesį – 6 Eur;

4.2.3. vieneriems metams – 29 Eur.

4.3. kultūrinių, sporto ir kitų masinių renginių metu vienai parai:

4.3.1. Pasvalio ir Joniškėlio miestuose – 6 Eur;

4.3.2. kaimiškoje seniūnijoje – 3 Eur.

*Punkto pakeitimai:*

*Nr.* [*T1-233*](https://www.e-tar.lt/portal/legalAct.html?documentId=6f6cfd0076fb11e49710918558376243)*, 2014-11-27, paskelbta TAR 2014-12-01, i. k. 2014-18228*

*Nr.* [*T1-150*](https://www.e-tar.lt/portal/legalAct.html?documentId=d1f216c083ae11e5b7eba10a9b5a9c5f)*, 2015-11-04, paskelbta TAR 2015-11-05, i. k. 2015-17657*

**III. VIETINĖS RINKLIAVOS GRĄŽINIMAS IR LENGVATOS VIETINIŲ RINKLIAVŲ MOKĖTOJAMS**

~~5. Sumokėta vietinė rinkliava grąžinama jos mokėtojui, jei jis pateikia prašymą per vieną mėnesį nuo jos sumokėjimo šiais atvejais:~~

~~5.1. kai sumokėta daugiau negu nustatyta Savivaldybės tarybos;~~

~~5.2. jeigu leidimu nepasinaudota dėl priežasčių, nepriklausančių nuo rinkliavos mokėtojo.~~

**5. Sumokėta vietinė rinkliava arba jos dalis Lietuvos Respublikos rinkliavų įstatymo 132 straipsnyje nustatytais atvejais grąžinama jos mokėtojui, jei jis Savivaldybės administracijai raštu pateikia motyvuotą prašymą dėl sumokėtos vietinės rinkliavos arba jos dalies grąžinimo per vieną mėnesį nuo jos sumokėjimo.**

6. Vietinė rinkliava neimama už suteiktą vietą prekiauti komercinio renginio metu iš šio

renginio rėmėjų.

**VI. BAIGIAMOSIOS NUOSTATOS**

7. Asmenys, pažeidę šiuos nuostatus, atsako Lietuvos Respublikos įstatymų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_